Sisukord

# Slaidide vahetumise aja salvestamine

LibreOffice aitab kasutajat sobiva slaidide vahetumise aja määramisel.

Valmista slaidid ette, käivita vastava ikooni abil slaidiseanss, tutvusta auditooriumile slaidi sisu ning vaheta slaidi, ja nii iga slaidi juures. LibreOffice jätab iga slaidi kuvamise aja meelde ning järgmisel korral, kui slaidiseanssi esitatakse automaatse slaidivahetusega, kasutatakse salvestatud ajastust.

### Seansi slaidivahetuste ajastuse salvestamine

1. Ava esitlus ja lülita sisse slaidisortimisvaaade.

2. Käivita seanss slaidivaateriba ikooniga Ajastuse salvestamine . Sa näed esimest slaidi ja stopperit ekraani alumises nurgas.

3. Kui on aeg minna järgmisele slaidile, klõpsa taimerile. Slaidi vaikesätte säilitamiseks klõpsa taimeri asemel slaidile. Jätka nii kõikide esitluse slaididega.

4. LibreOffice salvestas iga slaidi kuvamise aja. Salvesta esitlus.

5. Kui soovid kogu esitlust automaatselt korrata, vali menüüst Slaidiseanss - Slaidiseansi sätted. Vali Kordamine pärast ja klõpsa Sobib.

Sarnased teemad

Slaidiseansi sätted